Джани Родари
Нашата крава

Превод от италиански: Валери Петров, 1995

chitanka.info

Нашата крава е синя.

Казва се Антоанета.

Тя често се вози в трамвая,

без да си дупчи билета,

има рога и опашка,

обича стафидки и сладко,

и утре ще бъде утеха

за своите мама и татко…

Знам, че това са измислици,

но темата беше такава,

а не знаех какво да напиша,

понеже си нямаме крава.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.